ടി20 ലോക കപ്പിനുള്ള വിന്ഡീസ് സംഘത്തെ പ്രഖ്യാപിച്ചു, ആറ് വര്ഷത്തിന് ശേഷം സൂപ്പര് താരം ടീമില് ടി20 ലോക കപ്പിനുള്ള വെസ്റ്റിന്ഡീസ് ടീമിനെ പ്രഖ്യാപിച്ചു. മൂന്നാം ടി20 ലോക കപ്പ് കിരീടം ലക്ഷ്യമിട്ടിറങ്ങുന്ന വിന്ഡീസ് ശക്തമായ ടീമിനെയാണ് പ്രഖ്യാപിച്ചിരിക്കുന്നത്. 36 കാരനായ പേസര് രവി രാംപോളിനെ ആറ് വര്ഷത്തിന് ശേഷം ടീമില് തിരിച്ചെത്തിച്ചു എന്നതാണ് ഏറെ ശ്രദ്ധേയമായ നീക്കം. 2007ല് ടി20 ഫോര്മാറ്റില് അരങ്ങേറിയ രവി രാംപോള് 2015 നവംബര് 11ന് ശ്രീലങ്കയ്ക്കെതിരെയാണ് അവസാനമായി കളിച്ചത്. 23 ടി20യില് നിന്ന് 29 വിക്കറ്റുകള് രാംപോള് വീഴ്ത്തിയിട്ടുണ്ട്. ഷെല്ഡോന് കോട്രല്, ജേസന് ഹോള്ഡര്, അക്കീല് ഹൊസീന്, സീനിയര് താരം ഡാരന് ബ്രാവോ എന്നിവരെ റിസര്വ് താരങ്ങളായി ടീമില് ഉള്പ്പെടുത്തിയിട്ടുണ്ട്. സ്റ്റാര് സ്പിന്നര് സുനില് നരെയ്ന് ടീമിലിടം പിടിക്കാനായില്ല. വെസ്റ്റിന്ഡീസ് ടീം: കീറോണ് പൊള്ളാര്ഡ്, നിക്കോളാസ് പൂരന്, ഫാബിയന് അലന്, ഡ്വെയ്ന് ബ്രാവോ, റോഷ്ടന് ചേസ്, ആന്ഡ്രേ ഫ്ളച്ചര്, ക്രിസ് ഗെയ്ല്, ഷിംറോന് ഹെറ്റ്മെയര്, എവിന് ലെവിസ്, ഒബെഡ് മക്കോയ്, രവി രാംപോള്, ആന്ഡ്രേ റസല്, ലിന്ഡല് സിമ്മന്സ്, ഒഷെയ്ന് തോമസ്, ഹെയ്ഡന് വാല്ഷ് ജൂനിയര്. സ്റ്റാന്റ്ബൈ താരങ്ങള്: ഡാരന് ബ്രാവോ, ഷെല്ഡോന് ക്രോട്രല്, ജേസന് ഹോള്ഡര്, അക്കീല് ഹൊസീന്